László Polgár (pedagogo)

László POLGÁR (naskiĝis la 11-an de majo 1946 en Gyöngyös) estas hungara instruisto kaj patro de la konataj ŝakludistinoj Suzanna Polgár, Zsófia Polgár kaj Judit Polgár.

Li starigis la teorion, ke genieco dependas unuavice ne de la denaskaj biologiaj ecoj, sed estas rezulto de edukado. Li opinias, ke ĉiu sana infano povas esti edukata al geniulo aŭ almenaŭ al elstara homo.

Por pruvi sian teorion, li dediĉis sin plene al la edukado de siaj tri filinoj, kiujn li edukadis hejme anstataŭ ol sendi ilin al lernejo. Li elektis ŝakon kiel objekton de la trejnado, ĉar tie la kapabloj estas bone mezureblaj laŭ la rezultoj de turniroj. Kaj efektive ĉiuj tri filinoj fariĝis eksterordinare talentaj ŝakludistinoj.

Nuntempe li vivas kun sia edzino Klara en Budapeŝto.

 Esperanto 
La tuta familio Polgár parolas Esperanton.

 Verkoj 
 Eduku geniulon. Libro pri unika pedagogia eksperimento kaj vivovojo de la mondfamaj fratinoj ŝakmondĉampionoj. Tradukita de Jozefo Horváth, 2004

 Eksteraj ligiloj 
 Retpaĝo pri la libro "Eduku geniulon"
 Pri edukado de geniuloj (recenzo pri Eduku geniulon! de László Polgár) el Monato

Kategorio:Hungaraj instruistoj
Kategorio:Hungaraj esperantistoj
Kategorio:Hungaraj judoj
Kategorio:Hungaraj ŝakistoj
Kategorio:Hungaraj edukistoj
Kategorio:Ŝakverkistoj